‫האם התבוננתם פעם מסביב‬ ‫בתפארת הבריאה האינסופית‬
‫ותהיתם...‬
‫תהיתם לשם מה בעצם נועדו‬ ‫כל היערות, העמקים, ההרים והשלוליות האלה?‬
‫תהיתם כמה בניינים‬ ‫היה צריך להרוס כדי לפנות להם מקום,‬
‫ומי נתן את היתרי הבנייה?‬
‫תהיתם לגבי כל בעלי החיים המדהימים‬ ‫ועם זאת המצחינים‬
‫שאיתם אנו חולקים את כוכב הלכת שלנו?‬ ‫מה הסיפור שלהם?‬
‫מנמלים חסרות טעם‬
‫ועד לסוסים מפלצתיים ארוכי צוואר,‬
‫מוומבטים דוחים‬
‫לפילים יפהפיים,‬
‫מה יצורי הבריאה רוצים?‬
‫ולמה הם מסרבים לומר לנו?‬
‫וכמובן, יש אותנו.‬
‫הסוג האנושי.‬
‫תהיתם פעם איך הגענו לכאן?‬
‫תהיתם לאן מועדות פנינו?‬
‫תהיתם ביחס לתעלומה הגדולה מכולן,‬
‫מה משמעות החיים?‬
‫ובכן, אני לא תהיתי.‬
‫אבל אחרים כן תהו.‬
‫במשך אלפי שנים,‬
‫הוגים, אמנים, סופרים ודודתי קרול‬
‫עשו מאמצים להגדיר את מטרת האנושות.‬
‫האם משמעות החיים היא חידה‬ ‫שבכלל ניתן לענות עליה?‬
‫ואם כן, האם עלינו להקשיב‬ ‫או לכסות את אוזנינו כדי להימנע מספוילרים?‬
‫בספיישל דוקומנטרי פורץ דרך זה,‬
‫אצא למסעות בעולם‬ ‫ואתהלך לאיטי במקומות ציוריים,‬
‫אביט מקרוב על כמה‬ ‫מהמולקולות החשובות ביותר שקיימות‬
‫ואפגוש מגוון אנשי אקדמיה,‬ ‫מומחים ויונקים מקצועיים,‬
‫כדי לשאול אותם כמה מהשאלות החשובות ביותר‬
‫שאפשר להגות באמצעות הפה.‬
‫שלום, מי אתה?‬
‫אני בריאן קוקס,‬
‫פרופסור לפיזיקת חלקיקים‬ ‫באוניברסיטת מנצ'סטר.‬
‫אפשר לקרוא לך בריאן או שתעדיף קוקס?‬
‫אז הצטרפו אליי, פילומינה קונק.‬
‫בעת שאחשוף את הטעם שבכל זה.‬
‫אתם צופים ב"החיים עצמם עם פילומינה קונק".‬
‫- החיים עצמם עם פילומינה קונק -‬
‫ברוכים הבאים ליקום שלנו,‬
‫מרחב אינסופי שמנוקד‬
‫בכוכבים, פלנטות ובכל מיני לכלוכים חלליים.‬
‫זה המקום שבו אתם חיים.‬
‫למעשה, אתם איפשהו בצילום הזה,‬
‫אבל אנחנו לא יודעים איפה‬
‫כי היקום כל כך עצום,‬
‫שאנחנו לא מצליחים להבחין בכם,‬
‫אפילו עם האוזניים שלכם.‬
‫ההתבוננות במעשה הרקמה‬ ‫האינסופי הזה מעלה בנו שאלות.‬
‫לא רק, "לאן נעלמה התקרה?",‬
‫אלא שאלות עמוקות‬ ‫שמטלטלות את לב ליבו של חור התחת שלנו.‬
‫שאלות כמו, "איך הוא הגיע לכאן?"‬
‫- פרק 1‬ ‫בריאה -‬
‫מי אתה?‬
‫אני דאגלס הדלי,‬
‫ואני מלמד פילוסופיה של הדת‬ ‫באוניברסיטת קיימברידג'.‬
‫אז למה אנחנו פה?‬
‫את מתכוונת, למה בני אדם קיימים?‬
‫לא, אני מתכוונת למה אנחנו כאן ב...‬ ‫המקום הזה קרוב לבית שלך או משהו?‬
‫לא.‬
‫לקח לי 90 דקות להגיע לכאן בקו פיקדילי.‬
‫יש אינספור תיאוריות‬ ‫ביחס לשאלה איך היקום הגיע לכאן,‬
‫ומקורה של המוקדמת מכולן‬ ‫הוא בעולם המטורלל של הדת.‬
‫זאת הברית הישנה והטובה,‬
‫החלק הראשון ביקום הקולנועי הנוצרי.‬
‫ישו לא מופיע בה.‬
‫היא עוסקת בעיקר באבא הרגזן שלו,‬
‫אדם כה מסתורי‬
‫שאנחנו עדיין מכירים אותו‬ ‫רק בשם הבמה שלו, אלוהים.‬
‫אקפוץ ישר לשאלה החשובה.‬
‫- רופרט שלדרייק‬ ‫סופר -‬
‫האם יש אלוהים?‬
‫כן.‬
‫וואו, זה היה מהיר.‬
‫נהדר.‬
‫מישהו הוכיח את זה?‬
‫לא באופן שהצליח לשכנע את כל השאר.‬
‫לאלוהים יש אח בשם סיימון?‬
‫לא.‬
‫אבל אי אפשר להוכיח גם את זה,‬ ‫אז אולי יש לו.‬
‫ייתכן שהיקום נברא על ידי סיימון.‬
‫הברית הישנה טוענת שאלוהים‬ ‫ו/או סיימון ברא את היקום שלנו‬
‫בשבעה ימים בלבד.‬
‫זה נשמע כמו משימה די תובענית‬ ‫בפרק זמן קצר כל כך,‬
‫אבל שלא כמונו,‬
‫אלוהים לא הוטרד כל הזמן‬ ‫בגלל התראות מהאייפון.‬
‫אלוהים התחיל בכך שאמר, "יהי אור",‬
‫וזה הגיוני כי הוא היה צריך‬ ‫לראות מה הוא עושה.‬
‫ואז הוא הפריד בין אור לחושך,‬ ‫כמו שאני מפרידה בין בהירים לכהים בכביסה.‬
‫לאחר מכן, הוא ברא את הרקיע,‬ ‫מה שזה לא יהיה,‬
‫ואת האוקיינוסים ואת הכוכבים.‬
‫בקסם הבא שלו,‬
‫אלוהים מילא את האוקיינוסים בחיות מים,‬ ‫או "דגים", כפי שהן נקראות לפעמים,‬
‫ואת השמיים במפלצות שמיים, או "ציפורים".‬
‫ואז הוא מילא את האדמה‬ ‫בחרקים, זוחלים, יונקים,‬
‫ובמין שאליו שייכות החשופיות.‬
‫ולסיום, כיצירת המופת שלו,‬
‫הוא ברא את הדבר היחיד‬ ‫שאולי שווה להעלות על נס,‬
‫אותנו.‬
‫כאן, בכוכב איטליה, נמצאת הקפלה הסיסטינית.‬
‫בתוכה נמצא אוסף מדהים של ציורים‬
‫שנוצרו על ידי צבעי בעל שאיפות גבוהות מדי‬ ‫בשם מייקל איי-אן-ג'לו.‬
‫לקח לו ארבע שנים‬ ‫להשלים את יצירת האמנות הזאת,‬
‫ותוך כדי כך הוא השחית תקרה‬ ‫שלא הייתה שום בעיה איתה.‬
‫אבל לא משנה מה דעתכם עליה,‬ ‫מה שהיצירה הזו מתארת הוא רב חשיבות.‬
‫הרגע שבו אלוהים יצר את החיים‬ ‫כשהשפיך אותנו מאצבעותיו.‬
‫הדימוי הזה של הפינגרינג‬ ‫המשמעותי ביותר בהיסטוריה,‬
‫גרם התרוממות רוח למבקרים‬ ‫בקפלה הסיסטינית לאורך מאות שנים,‬
‫וגם למבקרים שבאו לחזות בהעתק הזה‬ ‫לאורך פחות זמן מזה.‬
‫ייתכן שזו יצירת האמנות‬ ‫המופתית ביותר בתולדות האמנות,‬
‫אבל גם הכי מעצבנת למראה.‬
‫כשאני מרימה את ראשי להביט בה‬ ‫אני מתמלאת פליאה,‬
‫אבל בעיקר נתפס לי הצוואר.‬
‫כשמיכלאנג'לו צייר את הקפלה הסיסטינית...‬
‫- פרופ' אליסון רייט -‬
‫האם הוא התחיל על הרצפה‬ ‫ואז הם הפכו את הבניין‬
‫או שזה תמיד היה על התקרה?‬
‫הציור תמיד היה על התקרה.‬
‫היא די גבוהה, לא?‬
‫מיכלאנג'לו השתמש במכחול ממש ארוך,‬
‫או שהיו לו זרועות ממש ארוכות?‬
‫הוא נאלץ לעמוד על פיגומים‬
‫ולכופף את ראשו לאחור.‬
‫הצבע לא טפטף לתוך העיניים שלו‬ ‫כשהוא עשה את זה?‬
‫הוא בטח מצמץ כל הזמן, כאילו...‬
‫ככה.‬ ‫-הוא לא מתלונן על זה, אבל אין ספק שזה קרה.‬
‫בכל מקרה, ציור הקפלה הסיסטינית‬ ‫בטח היה אימון נהדר לפלג הגוף העליון.‬
‫כמה חזקות היו הזרועות של מיכלאנג'לו?‬
‫כאילו אם כומר משוגע‬ ‫זינק על גבו בזמן שהוא צייר אותה,‬
‫הוא היה מסוגל להושיט יד לאחור ולמשוך אותו?‬
‫כן. אני מניחה שכן.‬
‫אני חושבת שמיכלאנג'לו היה די שרירי.‬ ‫הוא בוודאי היה.‬
‫אז הוא היה יכול לתלוש אותו.‬ ‫-לדעתי הוא יכול היה לעשות זאת, כן.‬
‫האדם שאלוהים בורא כאן נקרא אדם.‬
‫הוא חצי מהזוג הסלבריטאי הראשון,‬
‫אדם וחווה, שמגולמים כאן על ידי שחקנים‬ ‫שחתמו בשמחה על הסכם להצטלם בעירום.‬
‫כמובן, לאדם וחווה האמיתיים‬ ‫לא היו קעקועים שהיינו צריכים להסתיר‬
‫או פירסינג באיברים אינטימיים‬ ‫שהיינו צריכים לבקש להוציא‬
‫ולהפקיד למשמרת אצל החוקר שלנו.‬
‫טשטשנו את החלקים הפוגעניים בגופם,‬
‫טכנולוגיה שלא הייתה זמינה‬ ‫בימי הברית הישנה,‬
‫ולכן אני יכולה לראות הכול,‬
‫למרות שאני לא ממש רוצה.‬
‫אדם וחווה לא היו רק‬ ‫בני האדם הראשונים בעולם,‬
‫אלא גם הראשונים שאכזבו את אבא שלהם.‬
‫אלוהים הסתיר את סוד הידע‬ ‫בתוך פרי טעים למראה,‬
‫ואז אסר עליהם לאכול אותו מאיזו סיבה דפוקה,‬
‫אבל הם כן אכלו אותו.‬
‫דוגמה מוקדמת למוצר של Apple‬ ‫שמזרז את נפילתה של האנושות.‬
‫זה היה החטא הקדמון,‬
‫ומאז, כל בני האדם נחשבים לחוטאים.‬
‫- פרק 2‬ ‫חטאים ומידות טובות -‬
‫חוטאים חוששים שאלוהים יעניש אותם,‬ ‫אבל מה בקשר אליך?‬
‫טוב, אני חוטא‬
‫כמו כל אחד אחר.‬
‫לא, אני מתכוונת‬ ‫אם הם צריכים לחשוש שאתה תעניש אותם?‬
‫לא.‬
‫אלוהים הבין שהוא זקוק לעזרה‬ ‫כדי לרסן אותנו, בני האדם החוטאים,‬
‫והוא ידע בדיוק למי לפנות.‬
‫זה משה הקדוש,‬
‫המשפיען המצליח ביותר בימי הברית הישנה,‬
‫ממש כמו מיסטר ביסט של זמנו.‬
‫יום אחד, אלוהים הזמין את משה לפסגת הר סיני‬
‫ונתן לו מערכת חוקים לחיים‬ ‫שנחקקו על לוחות אבן.‬
‫זו ההודעה לעיתונות‬ ‫הראשונה והכבדה בהיסטוריה.‬
‫אלוהים ציווה על משה‬ ‫להפיץ את המסר הזה למרחקים,‬
‫וזה בטח עצבן את משה‬
‫כי הוא נאלץ לסחוב את הלוחות בדרך למטה‬
‫ובטח לא היה לו מקום בתרמיל הגב שלו.‬
‫- ד"ר סיליה דין-דראמונד -‬
‫כמה עשרת הדיברות היו שם?‬
‫כמה? כרגע אמרת: עשרה.‬
‫אז היו עשרה עשרת הדיברות?‬
‫לא היו מאה דיברות.‬
‫היו עשרה דיברות.‬
‫נכון.‬
‫זה הכול.‬
‫המצוות והאיסורים האלה הם‬ ‫סדרה של תנאים והגבלות למין האנושי.‬
‫כל הנוצרים חייבים להסכים לציית להם‬
‫ולהסכים לקבל מדי פעם‬ ‫הודעות קידום מכירות מאלוהים‬
‫בנושאים שעשויים לעניין אותם.‬
‫איך אלוהים הצליח למצות‬ ‫את התנאים וההגבלות שלו בעשר נקודות בלבד,‬
‫בעוד שרישיון השימוש למשתמש קצה של אייפון‬ ‫משתרע על פני כמאה עמודים?‬
‫זה רק מוכיח את הנקודה שאלוהים הוא אלוהים,‬ ‫ולכן תמציתי בהרבה מאיתנו.‬
‫זה חוזה מחייב מבחינה משפטית?‬
‫זו ברית, שהיא ברית של אהבה‬ ‫בין אלוהים לבין המאמינים באלוהים,‬
‫אז...‬ ‫-התכוונתי לחוזה של אייפון.‬
‫בניסיון למצוא חן בעיני אלוהים,‬
‫מאמינים אדוקים נמנעים מתענוגות חוטאים,‬ ‫כמו תשוקה לעצלנים,‬
‫במהלך חייהם.‬
‫לא כולם חושבים שזה רע ליהנות מהחיים.‬
‫יש אנשים שמקדישים את חייהם לנהנתנות,‬ ‫המילה הכי מלוכלכת שמסתיימת ב"נות",‬
‫מלבד "אוננות".‬
‫ערים שלמות נבנו לשם סיפוק נהנתנות,‬
‫ערים מרשימות ומפוארות כמו סוונסי בוויילס,‬
‫וגם המקום הזה.‬
‫זאת לאס וגאס,‬
‫"הווגאס" בספרדית.‬
‫עם תרבות של בתי קזינו, מועדוני סטריפטיז‬ ‫ושתייה לשוכרה מסביב לשעון,‬
‫זו מֶכָּה לאנשים שלא נוסעים למֶכָּה.‬
‫וגאס היא מטפורה ויזואלית נוצצת‬ ‫לסיפוק מאוויים אנושיים,‬
‫לפי הבמאי שלנו,‬
‫והיא רחוקה מדי ויקרה מדי‬ ‫בשביל שנוכל לנסוע לצלם בה,‬
‫לפי המפיק שלנו שהפסיד בוויכוח.‬
‫לאור המוניטין שלה,‬
‫לאס וגאס ידועה גם כ"עיר החטאים"‬ ‫או "סין סיטי",‬
‫שזה קיצור של סינסינטי,‬
‫או היה יכול להיות,‬ ‫אם זו לא הייתה עיר אחרת לגמרי.‬
‫רבים מהתיירים שנוהרים לכאן מדי שנה מקווים‬
‫שמה שקורה בווגאס נשאר בווגאס.‬
‫אולי זה נכון.‬
‫אבל מצד שני, אלוהים רואה הכול,‬
‫אפילו את מה שהאקס שלי, שון,‬ ‫היה עושה עם האגודל.‬
‫וגרוע מכך, אלוהים לא רק יודע‬ ‫על הדברים החוטאים שעשיתם.‬
‫הוא גם יודע על הדברים החוטאים‬ ‫שאתם רק חושבים לעשות.‬
‫אלוהים יודע כל מה שאנחנו חושבים.‬ ‫זה סיוט של פרטיות מידע, לא?‬
‫האם יש דרך לבטל את ההסכמה לכך?‬
‫למיטב ידיעתי, לא.‬
‫האם אפשר להערים על אלוהים‬ ‫רק באמצעות מחשבות הטעיה,‬
‫למשל אם נחשוב את ההפך‬ ‫ממה שאנחנו באמת חושבים?‬
‫זה יכול להצליח?‬
‫לא נראה לי.‬
‫לא.‬
‫כי לא מדובר רק באלוהים כל יודע,‬
‫אלא באלוהים שהוא גם כל יכול,‬ ‫בעל עוצמה מוחלטת.‬
‫אני אהיה כנה, מערכת היחסים הזאת עם אלוהים‬ ‫מדליקה הרבה נורות אזהרה.‬
‫הוא צופה בנו כל הזמן.‬
‫הוא קובע כללים.‬
‫הוא מתרגז בקלות.‬
‫הוא אפילו חושב שהוא אלוהים.‬ ‫הוא לא סתם נרקיסיסט רעיל?‬
‫אם תצייתו לחוקים של אלוהים באדיקות,‬ ‫תגיעו למלכות שמיים,‬
‫וזה נשמע נהדר,‬
‫אבל אם תהיו זקנים כשתמותו,‬
‫אולי לא תרצו לעלות כל כך הרבה מדרגות.‬
‫בגן עדן, אף אחד לא צריך לעבוד יותר.‬
‫מקסימום יבקשו מכם לשטוף כלים,‬
‫אבל מאחר שכל תיאבון ארצי יסופק,‬
‫בטח מדובר רק באיזה ספל פה ושם.‬
‫החלופה לגן עדן היא הגיהינום,‬
‫בור יורק אש של אבדון וייסורים נצחיים‬
‫שנכון לעכשיו קיבל רק שני כוכבים‬ ‫ב-Tripadvisor.‬
‫זאת תוכנית די רוחנית.‬
‫אפשר לשאול על הנשמות שלנו?‬
‫האם אנחנו נשפטים על טוהר נשמותינו‬ ‫כשאנחנו מגיעים לגן עדן?‬
‫אני חושבת שאנחנו נשפטים‬ ‫על האופן שבו פעלנו בעולם.‬
‫כשאנחנו מסתכלים לתוך נשמותינו,‬ ‫מה אנחנו מוצאים שם?‬
‫טוב, תלוי כמה רחוק‬ ‫אנחנו מוכנים להסתכל לתוכן.‬
‫כמה רחוק מסתכלים למעלה, כן.‬
‫בגלל טבעו הלא סלחן של אלוהים,‬
‫המאמינים בו מנסים למצוא חן בעיניו‬
‫באמצעות צורה של התרפסות מאורגנת‬
‫שנקראת פולחן דתי.‬
‫"חדור לנשמותינו, מלך השמיים‬
‫"אף שהן מצחינות מחטא‬
‫"חדור לנשמותינו בנחישות‬
‫"חדור למעמקים בפנים‬
‫"נשמותינו! נשמותינו!‬
‫"מלא אותן עד גדותיהן"‬
‫רבים סבורים שהסגידה לאלוהים בדרך זו‬ ‫מעניקה להם ייעוד בחיים:‬
‫ללקק לבוס.‬
‫אם אלוהים שם למעלה מביט אלינו למטה,‬ ‫למה אנחנו כורעים ברך כשאנחנו מתפללים?‬
‫כריעת ברך היא ביטוי‬ ‫לתחושה של יראת כבוד וקדושה.‬
‫כן, אבל מה הטעם בכריעה, בהתכופפות?‬
‫זו אקוסטיקה נוראית.‬
‫לא עדיף לעמוד ולצעוק רשימת דרישות לשמיים?‬
‫אלוהים לא נמצא בשמיים, לא כפשוטו.‬
‫בסדר. אז איפה הוא? יש לו כתובת?‬
‫אלוהים נוכח‬
‫בכל המקומות ובכל הזמנים.‬
‫מה, אפילו בארונות?‬
‫טוב, העלית שאלה חשובה מאוד כרגע,‬
‫כי צורת חשיבה אחת‬
‫על הנוכחות האלוהית‬ ‫היא במושגים של הידע שלו.‬
‫אז אולי אלוהים לא ממוקם בארון,‬
‫אבל הוא יודע על מצב העניינים בארון.‬
‫סליחה, הוא בארון או לא?‬
‫לא כולם מאמינים שאלוהים הוא‬ ‫האחראי הבלעדי לכך שאנו קיימים.‬
‫עומדים לרשותנו גם סיפורי מוצא אחרים.‬
‫- פרק 3‬ ‫פנים וחוץ -‬
‫האיש שמתקדם לעברכם באיטיות‬ ‫הוא הגאון הוויקטוריאני הלא מגולח,‬
‫צ'ארלס דרווין.‬
‫יום אחד דרווין רכב על ביגל לאיי גלאפגוס,‬
‫שם צב אקזוטי נתן לו רעיון בצורת תאוריה,‬
‫תאוריה שהגוף האנושי לא תמיד היה גוף אנושי.‬
‫למה אנחנו אומרים שאבותינו הביאו לקופים?‬
‫- סר פול נרס -‬
‫אבותינו הביאו...?‬
‫לקופים.‬
‫הם לא באו מקופים.‬
‫הקופים ואנחנו הגענו ממשהו אחר.‬
‫משימפנזה.‬
‫זה לא בדיוק כמו שימפנזה‬ ‫או קוף מודרני או אנחנו.‬
‫נכון. אז לא הבאנו לשימפנזה?‬
‫לא.‬
‫קשה להאמין שכולנו מוטציות של בשר קוף,‬
‫אלא אם כן מחשיבים שכל צורות החיים‬ ‫הן בעיקרון זהות ברמה המיקרוסקופית.‬
‫הרבה דברים חיים,‬ ‫מחיידקים זעירים ועד לחיידקים גדולים יותר.‬
‫כל צורת חיים עשויה מתאים,‬
‫כמו כלא,‬
‫וזו כנראה הסיבה לכך שהקיום כל כך מדכא.‬
‫זה מאסר עולם.‬
‫בדיוק כמו המשפטים‬ ‫שאני אומרת בתוכנית הזאת על החיים.‬
‫האם זה משתלם שיש תאים?‬
‫טוב, בלי תאים לא היינו קיימים.‬
‫אנחנו עשויים מטריליוני תאים.‬
‫כולנו באנו מתא אחד,‬ ‫ולכן הם חשובים לנו מאוד.‬
‫האם התאים שלי מתפצלים‬ ‫ומכפילים את עצמם כל הזמן,‬
‫אפילו כשאני יושבת פה עכשיו?‬
‫מאז שישבת בכורסה הזאת,‬
‫התרחשו כמיליון חלוקות תאים בגוף שלך.‬
‫לא פלא שאני מרגישה כל כך מותשת כל הזמן.‬
‫תאים לא יכולים להתרבות בלי הדבר הזה,‬
‫הוראות ההפעלה של IKEA לחיים, דנ"א.‬
‫הדנ"א זעיר אך מורכב, כמו טום קרוז.‬
‫ייקח לקלדנית יותר מ-50 שנה‬ ‫להקליד את רצף הדנ"א,‬
‫וזה טיפשי כי היא יכולה פשוט‬ ‫להעתיק ולהדביק וללכת הביתה.‬
‫אני אומרת "קלדנית" מתוך דעה קדומה לא מודעת‬ ‫שמקורה בדנ"א שלי ולכן לא באשמתי.‬
‫שמעת על די אנד איי?‬
‫- פרופ' ג'ים אל-חלילי -‬
‫כן.‬
‫לכולנו יש די אנד איי?‬
‫או שלחלקנו יש די או איי אבל לא את שניהם?‬
‫לא, זה לא "די אנד איי".‬
‫אלה שלוש אותיות. דנ"א.‬
‫אתה יכול לדעת מתוך התבוננות בי‬ ‫אם יש לי דנ"א?‬
‫אני יודע שיש לך דנ"א כי את יצור חי,‬
‫ולכל היצורים החיים יש דנ"א.‬
‫חבר שלי, פול, ניסה ליצור צורת חיים חדשה‬
‫על ידי החדרת הדנ"א שלו לתוך אשכולית,‬
‫אבל תוך כדי הניסוי,‬ ‫הירקן התחיל להכות אותו.‬
‫למה המדע כל כך שנוי במחלוקת?‬
‫סליחה, השאלה הזאת‬ ‫אינה המשך ישיר של הסיפור שלך על...‬
‫הדנ"א.‬ ‫-לא, היא השתנתה, כן.‬
‫אחת התעלומות הגדולות בחיים‬
‫היא איך זה ייתכן שאני נראית גם כמו אמא שלי‬
‫וגם כמו אבא שלי‬
‫בו זמנית,‬
‫למרות שיש לי רק פרצוף אחד.‬
‫האם זה נכון שהדבר הכי חשוב שבאפשרותנו‬ ‫לעשות כבני אדם הוא להוריש את הג'ינס שלנו?‬
‫להוריש את הגנים שלנו.‬
‫להו... סליחה?‬ ‫-סליחה, זה "להוריש את הגנים שלנו".‬
‫בסדר.‬
‫האם זה נכון שהדבר הכי חשוב‬ ‫שבאפשרותנו לעשות כבני אדם הוא...‬
‫להוריש.‬
‫להוריש את הגנים שלנו.‬
‫טוב, אני לא יודע אם זה הדבר הכי חשוב,‬
‫אבל זה חשוב מאוד‬
‫כי המשמעות היא שאת מורישה את הגנים שלך ממך‬
‫לילד שלך.‬
‫מה אם אני לא רוצה להוריש משהו ממני?‬
‫אז את לא חייבת.‬
‫טוב. איך אוכל להימנע מזה?‬
‫ובכן...‬
‫את צריכה לעשות אהבה.‬
‫כדי להימנע מלהוריש את הגנים שלי?‬
‫- התחלות האנושות -‬
‫כל היצורים החיים מתרבים,‬ ‫מה שאומר שכל היצורים החיים מעמידים צאצאים.‬
‫כלבים, אריות, חזירים, פינגווינים,‬
‫קופים, מפלצות שריון,‬
‫פילים, סוסים,‬
‫דייוויד וויקטוריה בקהאם ושוב חזירים.‬
‫איברי הרבייה הנקביים‬ ‫חבויים ברובם בתוך הגוף למשמרת,‬
‫ולרוב ניתנים לצפייה‬ ‫רק מאחורי חומת תשלום כלשהי.‬
‫לעומת זאת, איברי המין הזכריים‬
‫או "מר איבר מין" גר מחוץ לגוף,‬
‫שם ניתן לצלם אותו בקלות‬
‫ולשלוח לפרטנרים מיניים פוטנציאליים‬ ‫ללא הסכמתם.‬
‫אז איזה חלק זה הפין?‬
‫הפין נמצא כאן. החלק הזה כאן.‬
‫טוב. אני אדבר בשקט.‬ ‫אני לא רוצה להעיר אותו.‬
‫זה פין רפוי,‬ ‫ולשם קיום יחסי מין, הוא צריך להזדקף.‬
‫- פרופ' ג'ויס הרפר -‬
‫אז מה קורה? איזה חלק נכנס לאן?‬
‫הפין הזה צריך להזדקף.‬ ‫-כן.‬
‫ואז הוא נכנס לתוך הנרתיק הזה‬ ‫בזמן קיום יחסי מין,‬
‫ולבסוף הוא פולט זרע‬
‫דרך הפין שלו לתוך הווגינה של האישה.‬
‫אלוהים. אני מקווה שדבר כזה‬ ‫לא יקרה לי אף פעם.‬
‫המרק בעל הטעם המאכזב שהפין פולט‬
‫מכיל מיליוני ראשנים צעירים ונחושים‬
‫ששוחים דרך הצנרת הנשית‬
‫לעבר ביצית,‬
‫ואז מתרסקים לתוכה‬
‫כמו 11 בספטמבר זעיר שמתרחש באישה.‬
‫זה הרגע שבו באורח פלא מתחיל נס החיים‬
‫והרגע המדויק שבו‬ ‫זכותה של אישה לבחור מסתיימת.‬
‫תשעה חודשים לאחר ההתעברות,‬
‫התינוק מחליק ללא כאב‬ ‫דרך החור הקדמי של האישה‬
‫ומגיח אל העולם.‬
‫ואז הוא עובר מוטציה איטית‬ ‫מתינוק לאדם אמיתי.‬
‫אבל מהו בדיוק בן אדם?‬
‫לאיזה אחוז מבני האדם יש גוף אנושי?‬
‫- פרופ' פרוקאר דסגופטה -‬
‫לכל בני האדם יש גוף אנושי.‬
‫מה לגבי אנשים שמחזיקים חתול?‬
‫יש להם גוף אנושי וגוף של חתול,‬
‫או שזה לא עובד ככה?‬
‫לא, השניים נפרדים לגמרי.‬ ‫האדם הוא אדם והחתול הוא חתול.‬
‫הביולוגיה האנושית קיימת‬ ‫כמעט מאז שבני האדם קיימים,‬
‫אם לא זמן רב יותר.‬
‫היא עוסקת בסידור מורכב‬ ‫של מכונות עור ובשר שנקראות איברים.‬
‫אם תכניסו את האיברים האלה לשקית ניילון‬ ‫ותיכנסו איתם לחנות נעליים, אתם תיעצרו.‬
‫אבל אם תארגנו אותם בסדר הנכון,‬ ‫תקבלו גוף אנושי,‬
‫מכונה בנויה להפליא‬ ‫שמסוגלת גם להפליץ ולאכול חטיפים.‬
‫האיברים שלנו כל כך דוחים,‬
‫שישנם אנשים שלא יכולים לשאת מראות כאלה.‬
‫אם אתם אחד מאותם צופים רגישים,‬ ‫הסיטו את מבטכם לפני חמש שניות.‬
‫האם המונח הנכון של כל זה‬ ‫הוא "מגעיל" או "דוחה"?‬
‫כל הדברים האלה.‬
‫זה נקרא "המעי".‬
‫אם תשלוף מעי החוצה,‬
‫מה יהיה אורכו?‬
‫אורכו יהיה מטרים רבים.‬
‫טוב, אבל למה שתשלוף אותו?‬
‫בדרך כלל לא היינו מוציאים אותו‬ ‫אלא במקרה של מחלה.‬
‫אז אתה לא יודע למה זה קורה?‬ ‫-לא.‬
‫כל הקרביים החלקלקים האלה‬ ‫זקוקים למבנה שיכיל אותם‬
‫כך שלא יחליקו לרצפה,‬ ‫כדי שעוברים ושבים לא יחליקו עליהם.‬
‫לא היינו אזרחים זקופי קומה אלמלא זה,‬
‫השלד האנושי שמוכר לנו מרכבות שדים.‬
‫מדהים לחשוב שיש אחד כזה בתוך חלק מאיתנו.‬
‫ידעת שרק ל-40 אחוז מהאנשים יש שלדים?‬
‫מאיפה השגת את המספר הזה?‬ ‫-זה נכון. ראיתי סרטון על זה.‬
‫אתה יכול לגלות אם יש לך שלד‬ ‫רק אחרי שאתה מת.‬
‫יש אנשים שהם רק בשר מוצק.‬
‫זה...‬ ‫-אתה מכיר את ברט לנקסטר, השחקן?‬
‫הוא היה בשר מוצק, מסתבר, כמו נקניקייה.‬
‫לכל אדם יש שלד.‬
‫המספר הזה הוא 100 אחוז.‬
‫ידעת שברכיים הן תרמית?‬
‫למה את אומרת את זה?‬
‫מסתבר שאם הולכים בלי לכופף רגליים,‬ ‫אפשר להאריך את תוחלת החיים בכשמונה שנים.‬
‫יצאתי לרוץ הבוקר.‬
‫איך ארוץ בלי לכופף את הברכיים?‬
‫אני לא אומרת שלא כופפת את הברכיים.‬ ‫-כן.‬
‫אני רק אומרת שאם לא תכופף את הברכיים,‬ ‫תוכל להאריך את החיים שלך בשמונה שנים.‬
‫למרות שזה הופך מדרגות לבעיה,‬ ‫אני מסכימה איתך בקשר לזה.‬
‫החלק הכי חשוב של גוף האדם נמצא כאן למעלה,‬
‫בתא הנהג או ה"גולגולת".‬
‫בתוך כל גולגולת כלוא יצור ששעבדנו‬ ‫לעשות את החשיבה בשבילנו,‬
‫מעין כרובית חכמה שמכונה "מוח".‬
‫אז זה מוח.‬ ‫-זה מוח.‬
‫כמה כאלה יש בראש ממוצע?‬
‫לכל אחד מאיתנו יש אחד.‬
‫רק אחד?‬ ‫-רק מוח אחד.‬
‫המוח לא מתמודד רק עם משימות מורכבות‬ ‫כמו מצמוץ או בישול דייסה.‬
‫הוא גם אחראי לדברים טריוויאליים,‬ ‫כמו כל התודעה האנושית שלנו,‬
‫שמקורותיה הן תעלומה מוחלטת.‬
‫האם המוח יוצר את התודעה,‬
‫או שהתודעה מפעילה את המוח?‬
‫תמצאי הרבה חילוקי דעות...‬ ‫-סליחה.‬
‫עליי להזכיר לך להקפיד שהתשובה שלך תהיה...‬
‫מה זה היה?‬
‫"מובנת לצופים רפי השכל שלנו."‬
‫זו שאלה מורכבת.‬
‫ההשקפה שלי היא שהמוח יוצר מודעות,‬
‫אבל התודעה מעניקה לנו את היכולת‬
‫לעשות דברים שלא היינו יכולים לעשות‬
‫אם לא היינו בהכרה.‬
‫בסדר. תודה רבה.‬
‫ומסתבר שלא הייתי אמורה‬ ‫לקרוא את הכרטיס הזה בקול רם, אז...‬
‫אני מתנצלת בפניכם שם בבית.‬
‫כל זה מוביל לשאלה אנושית בסיסית.‬
‫מי אני?‬
‫לא אני, כמובן.‬ ‫אני בטלוויזיה, אז אנשים יודעים מי אני.‬
‫אבל מי אתם? מה אתם עושים כאן?‬
‫והאם משהו מכל זה באמת קורה?‬
‫כשיש לנו מחשבה,‬ ‫למשל, אם אני מדמיינת טחנת רוח,‬
‫כמה אמיתית טחנת הרוח הזאת?‬
‫היא לא אמיתית.‬
‫היא לא אמיתית?‬
‫היא במחשבה שלך.‬
‫אבל למה דמיינתי טחנת רוח? זה רמז?‬
‫רמז ל...?‬
‫למשהו.‬ ‫-אני לא יודע.‬
‫תלוי על מה חשבת.‬
‫מה יש בתוך טחנת הרוח?‬
‫תלוי על מה חשבת.‬
‫מה אם מישהו גר בתוך טחנת הרוח?‬
‫ואני לא מדמיינת אותו, אבל הוא מדמיין אותי?‬
‫זו דרך מאוד יוצאת דופן‬ ‫לחשוב איך הדמיון עובד.‬
‫דמיון הוא תופעת לוואי לקיומה של תודעה,‬
‫ויש כאלה שסבורים שאפשר להעצים אותה‬
‫באמצעות שימוש בסמים מרחיבי תודעה.‬
‫כשהיפים לקחו סמים מרחיבי תודעה,‬ ‫עד כמה המוח שלהם התרחב?‬
‫האם הגולגולות שלהם התפוצצו לפעמים?‬
‫הגולגולות שלהם לא התפוצצו...‬
‫- ד"ר רות אדמס -‬
‫אבל כתוצאה, הם היו פתוחים יותר‬ ‫לרעיונות, לפילוסופיות ולמושגים‬
‫שהם אולי לא חשבו עליהם קודם.‬
‫מכירה את זה שאנשים מדברים על‬
‫לפתוח את העין השלישית?‬
‫ככה חבר שלי, פול, קורא לחור בקצה הפין שלו.‬
‫למה שמישהו ירצה להרחיב את זה?‬
‫השימוש בסמים פסיכופתיים בשנות ה-60‬
‫גרם גם לדמויות פופולריות להרהר‬ ‫בהיבטים רוחניים יותר של הקיום האנושי.‬
‫כשהחיפושיות לקחו LSD ונסעו להודו,‬
‫הם באמת נסעו לשם‬
‫או שזה היה רק חלק מהטריפ?‬
‫הם באמת נסעו להודו,‬
‫והם ביקרו באשראם‬ ‫ונפגשו עם גורואים במהלך שהותם שם.‬
‫זה שינה את הדברים שהם אמרו, לא?‬
‫הם אמרו, "כל מה שאתם צריכים זה אהבה",‬
‫ואז ג'ורג' האריסון אמר,‬ ‫"כל הדברים בני חלוף".‬
‫אלה היו מסרים רוחניים, נכון?‬
‫אז כשפול אמר שהוא פשוט נהנה מחג מולד נפלא,‬
‫האם הייתה שם משמעות עמוקה יותר?‬
‫אני לא יודעת אם היה שם מסר עמוק יותר.‬ ‫זה היה קצת אחר כך,‬
‫כשפול נהנה מחג מולד נפלא.‬
‫כן. האקס שלי, שון,‬ ‫שר לי את זה פעם במיטה במהלך רגע אינטימי.‬
‫נשבעת לך, התייבשתי כמו לשון של חתול.‬
‫כוכבי רוק גם הפכו את המדיטציה לפופולרית‬
‫כאמצעי לנקות את הנפש‬ ‫מהלחצים של החיים המודרניים.‬
‫צריך לשבת כדי לעשות מדיטציה,‬
‫או שאפשר לעשות זאת בו זמנית עם משהו אחר‬
‫כמו נהיגה או הפעלת מכונות כבדות?‬
‫יש אנשים ש...‬
‫בודהיסטים, למשל, עושים מדיטציית הליכה,‬
‫אז את לא חייבת לשבת.‬
‫האם מדיטציה עוזרת לנשמות שלנו להירגע?‬
‫כן.‬ ‫-מדיטציה באמת עוזרת לנשמות שלנו להירגע.‬
‫כן.‬ ‫-כן.‬
‫בואו ניקח רגע כדי ליישר קו‬ ‫עם המציאות הנוכחית שלנו ביחד.‬
‫נערוך עכשיו מדיטציה מודרכת,‬
‫ואתם מוזמנים להצטרף אלינו בבית.‬
‫עצמו עיניים.‬
‫האטו את נשימותיכם.‬
‫עכשיו, שאפו פנימה.‬
‫סליחה, נשפו החוצה.‬
‫היעשו מודעים לעלייה ולירידה של הבטן שלכם.‬
‫הרגישו את מגע הבד של בגדיכם על עורכם.‬
‫למה החומר המסוים הזה?‬
‫האם הוא נתפר על ידי ילד בסדנת יזע?‬
‫בטח עדיף לא לחשוב על זה, בעצם.‬
‫הקשיבו לקולי.‬
‫למה הוסיפו לו את האפקט המהדהד הזה?‬
‫בטח כדי שכאשר ישדרו את התוכנית,‬
‫הוא יישמע כאילו אלה המחשבות שלי‬ ‫שמהדהדות בראשי.‬
‫אבל צילמנו את זה לפני שבועות.‬ ‫רגע, איפה אני עכשיו?‬
‫רגע, זאת אני שמתעוררת ונעמדת.‬ ‫זה לא אמור לקרות.‬
‫הצילו! אני עדיין כאן!‬
‫אלוהים, נפרדתי מהגוף שלי.‬
‫הם אמרו שזה עלול לקרות. הצילו! הצ...‬
‫- התוכנית תתחדש בקרוב -‬
‫אנו מתנצלים על כך.‬
‫נתקעה לנו תודעה כפולה בקריינות.‬
‫אז ירינו בה ובעוד זמן קצר נחזור‬ ‫ל"החיים עצמם עם פילומינה קונק".‬
‫מי הולכת שם בנוף המדהים‬ ‫ומצטלמת לסצנה בתוכנית?‬
‫זו פילומינה קונק לגמרי משלכם!‬
‫עם פרצוף מציאותי בקושי,‬
‫בגדים דומים והיעדר מוחלט של גינונים.‬
‫אבל זה לא הכול,‬
‫פילומינה גם מצמיחה שיער פנים,‬ ‫עדה לצליבה ומטילה ביצים!‬
‫תלשו את ראשה, הטו אותה, והופה! דם אמיתי!‬
‫הכיף לא מסתיים בניקיון הדם.‬
‫פילומינה מטיסה חללית משלה,‬
‫ה-USS טריצרטופס, עם חבריה הבין-גלקטיים,‬
‫קפטן שיטפיז, גברת בנסון וברנבי-9.‬
‫יחד הם מסיירים בגלקסיה,‬ ‫מתקנים חורים שחורים ומשחיתים בקר.‬
‫"פילומינה קונק וחברים".‬ ‫ניתן להשגה בחנויות המובחרות.‬
‫תופעות הלוואי כוללות בעירה ספונטנית.‬ ‫אין להאכיל לאחר חצות.‬
‫זכרו להשקות. אמן.‬
‫- החיים עצמם עם פילומינה קונק -‬
‫בהמשך...‬
‫הכירו נידון למוות שנידון לאבדון.‬
‫אני מבקשת מפילוסופית לחקור את נשמותינו.‬
‫האם פילוסופים משקיעים זמן רב‬ ‫במחשבה על נשמותינו?‬
‫ואני מבקרת ב-LHC, מאיץ החלקיקים הגדול,‬
‫ומפטפטת על אסטרופיזיקה‬ ‫עם פרופסור בריאן קוקס.‬
‫מה זה חור שחור?‬
‫חור שחור?‬
‫סליחה, חור צבעוני.‬
‫אבל קודם, בואו נעיף מבט‬ ‫במציאות המחניקה של היות המוות בלתי נמנע.‬
‫- פרק 4‬ ‫מוות -‬
‫המוות הוא המשווה הגדול.‬
‫בחיים, אולי הייתם מיליארדר,‬ ‫דוגמנית-על, נשיא ומלך,‬
‫אבל ברגע שאתם מתים,‬ ‫אתם מתחילים להירקב כמו נקניקייה בחניון.‬
‫השאלה הגדולה היא איך תמותו.‬
‫אתה עלול למות בנפילה מסולם, או מצוק‬
‫או בנפילה לתוך אגם מלא בסכינים.‬
‫אולי תידרסו על ידי מכונית, אוטובוס‬ ‫או טרקטור, אם אתם גרים בכפר.‬
‫אולי אתם כבר מתים‬ ‫וצופים בתוכנית מהעולם הבא.‬
‫וזה חבל כי לא תיכללו ברייטינג.‬
‫מבחינה סטטיסטית, מה יותר שכיח,‬ ‫פטרת כף הרגל או מוות?‬
‫מוות נפוץ הרבה יותר.‬
‫למעשה, זה ודאי שכולנו נמות.‬
‫כמה מהר לאחר המוות‬ ‫ניתן לחזור לפעילות היומיומית הרגילה שלנו?‬
‫אי אפשר לחזור לפעילויות יומיומיות‬ ‫לאחר המוות.‬
‫איך זה ייתכן?‬ ‫-אז אפילו אי אפשר להאזין לפודקאסט?‬
‫אי אפשר להאזין לכלום.‬
‫אם תשמיע פודקאסט לגופה,‬
‫היא באמת לא תקלוט כלום?‬
‫לחלוטין שום דבר לא ייקלט.‬
‫חיסרון אחד של המוח הגדול שלנו הוא‬
‫שאנו היצורים היחידים‬ ‫שמודעים לכך שהמוות הוא בלתי נמנע.‬
‫אף שאם תעמידו עשרה כלבים בשורה‬ ‫ותירו בהם בזה אחר זה,‬
‫לכלב שבקצה בטח ייפול האסימון בכלב הרביעי.‬
‫כמובן, קל לשכוח מהמוות עד שהוא קורה לכם,‬
‫ובשלב הזה המוח שלכם נמחק בכל מקרה.‬
‫זה לא היה ככה בימי הביניים.‬
‫בזמנו, הודות למגפות, מלחמות,‬ ‫ומגמה כללית של אלימות,‬
‫לאנשים הייתה היכרות קרובה עם המוות.‬
‫למעשה, הם חוו תחושת החמצה אם הם לא מתו.‬
‫ומערכת היחסים הידידותית הזאת‬ ‫עם היותם בני תמותה‬
‫השתקפה באמנות שלהם.‬
‫זה "ניצחון המוות" של ברויגל,‬
‫שמתאר צבא של אל-מתים‬ ‫שמשמיד באלימות בני אדם‬
‫בסצנות שלא סביר‬ ‫שיעובדו לסרט באולפני פיקסאר.‬
‫מפחיד לחשוב שזה באמת קרה.‬
‫יש לנו מזל שברויגל הצליח לתעד את המראה הזה‬
‫לפני שגם הוא נפל בידי השלדים.‬
‫למעשה, אני מופתעת שהוא הצליח בכלל לצייר.‬
‫הידיים שלי היו כל כך רועדות,‬ ‫עד שבטח הייתי מוציאה לעצמי עין עם המכחול.‬
‫מה זה הדבר הזה, לעזאזל?‬
‫- פרופ' ג'ואנה וודול -‬
‫טוב, זו סצנה פרי הדמיון,‬
‫אבל זו לא סצנה שברויגל באמת...‬
‫היה עד לה.‬
‫אבל זה יכול לקרות, לא?‬
‫לא, זה לא יכול לקרות.‬
‫מידע מוטעה נעשה כל כך מתוחכם,‬ ‫זה נורא ואיום.‬
‫במשך שנים, אמנות חולנית כמו זו‬
‫תיארה דמות שוחרת רעות‬ ‫שקוצרת נשמות של בני אדם עם חרמש.‬
‫זה האיש הזה, מלאך המוות.‬
‫אל תדאגו, לא השתגעתי.‬ ‫זה רק נראה כאילו שאין שם אף אחד.‬
‫למעשה, לא תוכלו לראות את מלאך המוות בבית‬
‫אלא אם כן אתם עומדים למות‬ ‫ב-24 השעות הקרובות.‬
‫מה שקורה לאחר המוות הוא נושא לוויכוח עצום.‬
‫יש שחושבים שלאחר המוות,‬ ‫אתם הופכים לרוח רפאים,‬
‫סוג של הולוגרמה ברמה טכנולוגית נמוכה‬ ‫שעשויה מעשן רדוף.‬
‫מדענים אומרים שרוחות רפאים לא קיימות,‬ ‫למרות שהן צולמו המון פעמים‬
‫כמו בסרטים "פולטרגייסט" ו"פולטרגייסט 2".‬
‫והגרסה המחודשת של "פולטרגייסט".‬
‫למעשה, רוחות רפאים תועדו במצלמה‬ ‫לעתים קרובות יותר מאשר מדענים.‬
‫אז מי אמיתי עכשיו?‬
‫שנעבור לעניינים מדעיים קיצוניים יותר?‬
‫טוב, אז רוחות רפאים.‬
‫כשגוף אדם מת,‬
‫מאיזה חור יוצאת רוח הרפאים,‬ ‫הצפוני או הדרומי?‬
‫אני לא מתייחס לרוחות רפאים‬ ‫כאל נושא מדעי בעל תוקף, לצערי.‬
‫תרשה לי להגיד לך משהו. אל תבטל את זה.‬
‫ב-2021, דודתי קרול התארסה‬ ‫לאדם בשם בוב קולינס.‬
‫אבל יום אחד הוא פשוט נעלם‬ ‫לאחר שרוקן את חשבון הבנק שלה.‬
‫וכשהיא חיפשה את השם בוב קולינס,‬
‫היא גילתה שהוא מת ב-1958.‬
‫הוא היה רוח רפאים כל הזמן.‬
‫אולי זה היה מישהו שהתחזה לבוב קולינס?‬
‫לא, היו צילומים של בוב קולינס ב-1958,‬
‫והוא נראה שונה לגמרי,‬
‫מה שמוכיח שהוא התחפש‬ ‫כדי שהיא לא תדע שהוא רוח רפאים.‬
‫אי אפשר להסביר זאת, נכון? זה מפחיד.‬
‫האם לא הגיוני יותר שהוא לא נראה כמוהו‬
‫כי הוא היה אדם אחר?‬
‫לא, זאת...‬
‫זאת רוח רפאים.‬
‫מוות, טרגדיה וסבל תמיד היו חלק מחיי האדם.‬
‫ההתמודדות עם ייסורים תמידיים בחיים,‬
‫גרמה לאנשים לתהות‬ ‫האם סוג כלשהו של אלוהים בכלל קיים.‬
‫- פרק 5‬ ‫ספק -‬
‫אבל במשך מאות שנים,‬ ‫איש לא העז להביע את החשד הזה‬
‫למקרה שאלוהים בכל זאת קיים‬ ‫ויקרע לו את הצורה.‬
‫אך זה עמד להשתנות.‬
‫השנה היא שנת 1883,‬
‫והפילוסוף הגרמני פרידריך ניטשה‬ ‫עובד קשה בחדר עבודתו‬
‫על ניסוח מחשבותיו בכתב.‬
‫אל תדאגו. הוא לא שומע אותי.‬
‫הוא עומד לכתוב את אחת מאמרות הכנף...‬
‫הוא עומד לכתוב את אחת מאמרות הכנף‬ ‫השנויות במחלוקת בהיסטוריה.‬
‫שתי מילים קטנות והן:‬
‫"אלוהים מת."‬
‫- פרופ' גרג דארט -‬
‫ניטשה אמר, "אלוהים מת", נכון?‬
‫ועכשיו הוא מת בעצמו.‬
‫מי הבא בתור?‬
‫האם הוא הצביע על הרוצח לפני מותו?‬
‫ניטשה? לא.‬
‫אני חושב שהוא חשב ש...‬
‫אנשים צריכים להבין שהם יצרו אלוהים‬
‫שבעצם לא הועיל להם כמו שהם חשבו,‬
‫ושאנשים צריכים להבין‬
‫אולי לא שהוא מת,‬ ‫אלא שהוא בכלל לא היה קיים.‬
‫אז הוא אומר שאנחנו הרגנו אותו?‬
‫למעשה.‬
‫אבל אפילו לא נולדתי אז.‬
‫לא. כן.‬
‫ניטשה יכול ללכת להזדיין.‬
‫אנחנו יכולים להיות בטוחים‬ ‫שאלוהים לא הרג את עצמו?‬
‫אף פעם אי אפשר לדעת עם מה אנשים מתמודדים.‬
‫זה ייתכן.‬
‫ההכרזה של ניטשה שאלוהים מת‬ ‫עוררה סערת אש אינטלקטואלית‬
‫כאשר סופרים והוגים התווכחו‬ ‫על ירידת הסמכות הדתית‬
‫בעולם שהלך ונעשה חילוני,‬
‫107 שנים לפני יציאת המנון הטכנו הבלגי,‬ ‫"Pump Up the Jam" שאין לו קשר לעניין.‬
‫- Pump Up the Jam הגיע למקום שני‬ ‫במצעדים בבריטניה ובארה"ב עם יציאתו. -‬
‫- הוא הולחן במקור לכותרות הפתיחה -‬
‫- של סרטו של סקורסזה‬ ‫"הפיתוי האחרון של ישו". -‬
‫- פרידריך ניטשה נולד‬ ‫ב-15 באוקטובר 1844 בסקסוניה -‬
‫- לא ידוע אם הוא האזין‬ ‫למוזיקת טכנו בימי חייו -‬
‫- לאחר שהכריז על מות אלוהים, ניטשה כתב:‬ ‫"איך נתנחם? אין רוצחים גדולים מאיתנו. -‬
‫- "מה שהיה קדוש ורב-כוח מכול,‬ ‫דימם תחת סכינינו. -‬
‫- "מי ימחה מאיתנו את הדם הזה? -‬
‫- "האם יש מים שיוכלו לנקות אותו מאיתנו? -‬
‫- "אילו טקסי כפרה..." -‬
‫- הצילו אני לכוד בחדר העריכה. -‬
‫- יש לי גישה רק לשתילת כתוביות. -‬
‫- אני מקווה שמישהו יקרא את זה... -‬
‫אבל אם ניטשה צדק ואלוהים מת,‬
‫זה אומר שאין ישויות נעלות‬ ‫ששופטות את אורח החיים שלנו,‬
‫חוץ מהאנשים בדירה מעל.‬
‫זה עלול ליצור ריק מוסרי מבעית‬
‫שבו אנשים מרגישים חופשיים להתנהג באכזריות‬
‫כמו שהם עשו בתעשיית הבידור בשנות ה-70‬
‫ובשנות ה-80 וה-90,‬
‫שנות ה-2000, ה-2010 וכיום.‬
‫למרבה המזל, הכוונה מוסרית הייתה בהישג יד‬ ‫הודות לעולם הספרות.‬
‫- פרק 6‬ ‫מוסר וכאלה -‬
‫היו הרבה סופרים רוסים רבי השפעה במאה ה-19.‬
‫טולסטוי, דוסטויבסקי, טורגנייב,‬
‫המשך בצד השני ופושקין.‬
‫מי היה הכי טוב?‬
‫אני אוהב את פושקין.‬
‫כן?‬ ‫-כן.‬
‫מה לגבי המשך בצד השני?‬
‫המשך בצד השני?‬
‫האם... מה הוא כתב?‬
‫אני לא יודעת. זה כתוב לי איפשהו.‬
‫הסופרים הרוסים בעלי ההשפעה העיקרית‬ ‫היו טולסטוי, דוסטויבסקי,‬
‫טורגנייב, המשך בצד השני,‬
‫ופושקין.‬
‫זה בסדר אם לא שמעת עליו. שזה לא יביך אותך.‬
‫גם אני לא שמעתי עליו.‬
‫כן. לא.‬
‫זה אחד מהוגי המוסר הגדולים ביותר‬ ‫בעולם הספרות,‬
‫הסופר הרוסי פיודור דוסטויבסקי,‬
‫שנראה כאן נהנה במסיבה.‬
‫הוא כתב ספרים רבים שעד היום טרם נקראו.‬
‫אבל עבודתו המהוללת ביותר,‬ ‫מפגן הכישרון המרהיב ביותר שלו,‬
‫הוא יצירת מופת שלא נפתחה‬ ‫בשם "החט או עונשו".‬
‫"החטא ועונשו" עוסק בחופש הפרט,‬
‫תפקיד הסמכות ומורכבות המוסר.‬
‫כמה היית נותן לו מאחד עד עשר?‬
‫הייתי לו נותן תשע, נראה לי.‬ ‫-תשע.‬
‫כן.‬
‫תשע.‬
‫העונש לא השתנה הרבה מאז ימי דוסטויבסקי,‬
‫למרות שלמרבה הפלא, במדינות מסוימות,‬ ‫אם פשעו של עבריין הוא ממש חמור,‬
‫הרשויות דווקא מקצרות את עונשו...‬
‫- הוצאה להורג -‬
‫באמצעות הריגתו.‬
‫עונש מוות מאלץ אותנו‬ ‫לשאול שאלות כמו, "זה כואב?"‬
‫"אפשר להשיג לזה כרטיסים?"‬
‫ו"האם רואים טוב ממושב 6-איי?"‬
‫ועוד שאלות מוסריות עמוקות יותר.‬
‫למה אומרים שתלוי נגד מישהו עונש מוות‬
‫למרות שהוא בעצם זה שתולים אותם?‬
‫זו התייחסות מילולית מדי.‬
‫- פרופ' סטיבן קייס -‬
‫הכוונה בכך היא שאותו אדם‬ ‫צפוי לעונש מוות בלתי נמנע.‬
‫זה ויילון ג'קלופ הרביעי.‬
‫ב-2019 הוא פשט את עורם‬ ‫של שישה אנשים בעודם בחיים‬
‫ותוגמל בסרט תיעודי משלו ב-Netflix‬
‫ולהופעת אורח כנידון למוות.‬
‫ואני שמחה לומר שהוא מצטרף אלינו עכשיו.‬
‫ובכן, ויילון, רצחת שישה אנשים.‬
‫מאיפה אתה שואב את הרעיונות שלך?‬
‫די קשה לי לחשוב על זה.‬
‫אני יכול רק לומר‬
‫שוויילון ג'קלופ שהרג את האנשים האלה‬
‫הוא אדם שונה מזה שאת רואה היום.‬
‫אז זה לא היית אתה? אתה חף מפשע?‬
‫לא, גברתי. הרגתי אותם.‬
‫תודה לאל על זה.‬
‫אז היית נידון למוות בעבר‬ ‫או שזו הפעם הראשונה שלך?‬
‫פעם ראשונה.‬
‫אתה צפוי למוות בכיסא החשמלי.‬
‫אתה לא מודאג ביחס למה שיקרה?‬ ‫-עשיתי את חשבון הנפש שלי עם אלוהים,‬
‫ואני מוכן לפגוש אותו.‬
‫אבל אתה לא מפחד שזה יכאב?‬ ‫מדובר במיליוני וולט.‬
‫חבר שלי, פול, אומר שהכבד שלך נצלה‬ ‫ושהכליות שלך מתפוצצות‬
‫ושהמעיים שלך נכנסים לזרימה הפוכה‬
‫ויורים לתוך הגרון שלך חרא רותח שחונק אותך.‬
‫מסתבר שיהיה הרבה יותר הומני‬
‫לשלם לכמה מהאסירים האחרים‬ ‫להחזיק אותך בכוח ולתלוש לך את הראש.‬
‫בכל אופן,‬
‫בהצלחה.‬
‫בעצם, לפני שאתה הולך,‬ ‫תוכל לעשות גם קדימון מהיר בשבילנו‬
‫עם הטלפון הזה?‬
‫תוכל לומר, "צפו בי מת‬ ‫ב'החיים עצמם עם פילומינה קונק'"?‬
‫זה בשביל טיקטוק. זה ממש קצר.‬
‫צפו בי מת ב"החיים עצמם על פילומינה קונק".‬
‫"החיים עצמם עם."‬
‫צפו בי מת ב"החיים עצמם עם פילומינה קונק".‬
‫מעולה. זה לא היה נורא קשה, נכון?‬
‫למה מוציאים להורג‬ ‫רק אדם אחד בכל פעם בכיסא החשמלי?‬
‫אפשר לבנות ספסל חשמלי‬ ‫שמחסל בערך שבעה במכה אחת?‬
‫סביר להניח שאפשר. אבל בלי ספק שאסור.‬
‫אבל זה יהיה מהיר יותר‬ ‫ואפשר יהיה להרוג אותם בקבוצות.‬
‫זה היה מהיר יותר,‬ ‫אבל יהיה עלינו להסכים שעונש מוות הוא‬
‫מעשה הגיוני ושימושי, ואני לא מסכים לכך אז...‬
‫זה לא מאוד ידידותי לסביבה‬ ‫לחשמל אנשים, נכון?‬
‫האם אפשר לאדות אותם למוות במקום?‬
‫אני בטוח שיש דרכים אחרות‬ ‫להוציא לפועל עונש מוות‬
‫שיכולות להיות ידידותיות יותר לסביבה.‬
‫אני חושב שההעדפה תהיה לא לעשות את זה בכלל.‬
‫בחברה צודקת ומוסרית,‬
‫האם טוב יותר להרוג אדם חף מפשע‬
‫מאשר להציל אדם חף מפשע?‬
‫זה אף פעם לא יהיה טוב יותר‬ ‫להרוג אדם חף מפשע, לדעתי.‬
‫החשיבה על דילמות כבדות משקל ומבאסות‬ ‫של חיים ומוות‬
‫ביקום חסר אלוהים פותחת את הדלת‬ ‫לניהיליזם ולאקזיסטנציאליזם,‬
‫שניים מהמושגים שהכי קשה לאיית בפילוסופיה.‬
‫אז ניהיליזם הוא ההשקפה ששום דבר,‬ ‫ממש שום דבר, לא משנה.‬
‫- פרופ' רות צ'אנג -‬
‫למה אנשים לא מציינים שהם ניהיליסטים‬ ‫בפרופיל ההיכרות שלהם?‬
‫כאילו, יצאתי לדייט עם בחור,‬
‫ואחרי 20 דקות, הוא אמר שהוא ניהיליסט‬
‫ושבגלל שהקיום האנושי הוא חסר תועלת,‬
‫אין טעם להמשיך בדייט ואז הוא הלך.‬
‫ואני נאלצתי לשלם.‬
‫הוא היה ניהיליסט או סתם שמוק?‬
‫בטח גם וגם.‬
‫כן. כמו שחשדתי.‬
‫ניהיליזם הוא האמונה שהחיים חסרי משמעות‬
‫ואין דבר ששווה להאמין בו‬ ‫חוץ מעוד ניהיליזם.‬
‫אקזיסטנציאליזם זה אותו הדבר‬ ‫אבל במילים ארוכות יותר.‬
‫מי האקזיסטנציאליסט הכי מפורסם בהיסטוריה?‬
‫כנראה ז'אן פול סארטר.‬
‫בסדר. לדעתי זה היה אי-טי.‬
‫זה הסלבריטי האקזיסטנציאליסט הראשון,‬
‫הסופר הפריזאי ז'אן פול סארטר ורינגו.‬
‫סארטר ראה דברים אחרת מכל אחד אחר,‬
‫חלקית בגלל הלך החשיבה המפקפק שלו,‬
‫אבל בעיקר בגלל העיניים האלה.‬
‫אני בטוחה שהוא יכול היה‬ ‫לראות את אחורי אוזניו איתן‬
‫או לכתוב שני ספרים בו זמנית.‬
‫לכן הוא היה סופר כל כך פורה‬
‫שכתב ספר אחר ספר שבהם התווה‬ ‫את התיאוריות האקזיסטנציאליסטיות שלו‬
‫עשרות שנים לפני יציאת המנון הטכנו הבלגי‬ ‫"Pump Up the Jam" שאין לו קשר לעניין,‬
‫וששמעתם קודם.‬
‫מישהו אמר לי שחתולים הם‬ ‫דוגמה טובה לאקזיסטנציאליסטים.‬
‫- ד"ר פיטר קייל -‬
‫חיים טובים של אקזיסטנציאליסט,‬ ‫אם יש דבר כזה,‬
‫הם חיים בהם אדם יוצר לעצמו‬ ‫מטרות וערכים משלו ומציית להם באדיקות.‬
‫לדוגמה, החתול שלי מגיב לסביבה שלו‬
‫ולא סתם נגרר על ידי אחרים.‬
‫איך אתה יודע שחתולים לא חושבים על קיומם?‬
‫אולי הם ממש חרדתיים‬
‫וכשהם אומרים "מיאו",‬ ‫הם מבטאים את הכאב שלהם, "מי-אוו".‬
‫טוב, חתולים מרגישים כאב.‬
‫הם לא מתנהגים באופן‬
‫שמעיד על רמה של מודעות עצמית.‬
‫חתולים מלקקים את חורי ישבנם, נכון?‬
‫האם כל האקזיסטנציאליסטים‬ ‫גמישים מספיק לעשות את זה?‬
‫לא.‬
‫תחושת החרדה הקיומית שמציפה אותנו‬ ‫היא חלק מהיותנו אנושיים.‬
‫- פרק 7‬ ‫אמנות -‬
‫כמה מהאמנים הגדולים ביותר בהיסטוריה‬ ‫ניסו להביע את הייסורים של המצב האנושי.‬
‫וגם אלה שידעו לצייר גרוע כמו הצייר הזה.‬
‫זה הציור "הצעקה" של אדוורד מונק,‬
‫ההצהרה האקזיסטנציאליסטית הגדולה הראשונה‬ ‫שהפכה בהמשך לאמוג'י.‬
‫מה העניק לאדי מונק השראה לצייר את זה?‬
‫זו הייתה חוויה שהוא עבר כשטייל עם חבריו.‬
‫- פרופ' ריצ'רד תומסון -‬
‫אבל אני הלכתי על גשרים,‬ ‫ואני לא מציירת על זה.‬
‫למה אנחנו לא שומעים אותו? הוא על מצב שקט?‬
‫לא, זה הטבע שצועק בקול רם,‬
‫וכולנו יכולים לשמוע את הטבע זועק חזק.‬
‫אז האם זו אחת הדוגמאות הבודדות‬ ‫של ציור שקט?‬
‫כל הציורים שקטים.‬
‫אם אדוורד מונק ידע שלא נוכל לשמוע את זה,‬
‫למה הוא לא חיכה עד שהפה של הבחור הזה‬ ‫היה סגור לפני הוא צייר אותו?‬
‫זה פשוט מעצבן.‬
‫שמתי לב שהוא גם לא זז. למה?‬
‫כי הוא נעוץ במקומו‬ ‫על ידי הרגש העמוק שהוא מוצא.‬
‫אז זה ציור של תמונה קפואה?‬
‫זו תמונה קפואה של הלך רוח.‬
‫דרו ברימור מתה בתחילת הציור הזה, נכון?‬
‫אתה יודע אם יש להם‬ ‫גם את "הצעקה 2" בגלריה הזאת?‬
‫הצעקה 2?‬ ‫-כן.‬
‫אני חושש שאני לא מכיר את הצעקה 2.‬
‫זה מבוסס על הסרט, נכון?‬
‫אני לא חושב שהוא ראה את הסרט.‬ ‫זה ציור של חוויה שהוא חווה.‬
‫אבל לא חוויה פיזית,‬ ‫אלא חוויה רגשית ופסיכולוגית.‬
‫אנחנו מציירים את הלך רוחנו.‬
‫למה אנחנו מציירים את חרך חורנו?‬
‫ככל שהציורים יותר מיוסרים ואומללים,‬ ‫ככה אנשים אוהבים אותם יותר.‬
‫ואין אמן מת מיוסר גדול יותר‬ ‫מאשר ג'ינג'י אומלל שהשחית את אוזנו שלו,‬
‫וינצ'נזו ואן בטהובן גוך.‬
‫כפי שניתן לראות בצילום הזה,‬
‫ואן גוך היה דומה לציור במציאות,‬
‫מה שהפך את הקריירה שלו באמנות לבלתי נמנעת.‬
‫כמה מיצירותיו, כמו למשל, "דכדוכיות",‬
‫"ליל ביעותים",‬
‫ו"וופי מקפוקר"‬ ‫נמכרו תמורת מיליונים במכירה פומבית.‬
‫עשרים ושניים מיליון וחמש מאות אלף ליש"ט‬ ‫בפעם האחרונה.‬
‫זו אחת היצירות המפורסמות ביותר שלו,‬
‫"שדה חיטה עם עורבים".‬
‫במבט ראשון, זו סצנה כפרית פשוטה,‬
‫אבל אם תביטו מקרוב,‬ ‫תראו שהיא בוצעה באופן עלוב.‬
‫למשל הציפורים האלה.‬
‫לכאורה, אלה עורבים,‬
‫אבל אי אפשר לדעת כי אין שום פרט.‬
‫חלקם גדולים. חלקם קטנים.‬
‫לחלקם יש יותר כנפיים מאשר לאחרים.‬
‫כשאני מסתכלת על זה, קשה לי להאמין‬
‫שוואן גוך בכלל ראה עורב או שדה חיטה‬
‫או אפילו החזיק מכחול קודם לכן.‬
‫תראו את משיכות הצבע.‬
‫הן רשלניות.‬
‫זה כאילו שהוא צייר את זה עם כפפות אגרוף.‬
‫זה פשוט לא מספיק טוב.‬
‫למעשה, זה רע באופן פעיל.‬
‫החיים של ואן גוך, וכפועל יוצא, העולם שלנו,‬
‫היו משתפרים אם הוא בכלל לא היה נוגע בצבע,‬
‫אפילו לא כדי לצבוע‬ ‫דלת שירותים במוסד לעיוורים.‬
‫בכל אופן, זו דעתי. מה אתה חושב?‬
‫כמובן, רוב האנשים לא אומללים כמו ואן גוך.‬
‫הם אומללים כמו הם עצמם.‬
‫- פרק 8‬ ‫עבודה -‬
‫פשוט אין להם זמן‬ ‫לתעל את הכאב שלהם לביטוי אמנותי,‬
‫כי הם עסוקים מדי בעבודה.‬
‫ועבודה זה משהו שכולנו לומדים לסבול בקושי.‬
‫מאז שאיש המערות הראשון‬ ‫עבד אצל הבן זונה הראשון,‬
‫אנשים שנאו את העבודה שלהם,‬ ‫בין היתר, כי העבודות האלה היו איומות.‬
‫במשך מאות שנים,‬ ‫רוב העבודות כללו עבודת כפיים‬
‫כמו לסחוב פחם כבד או לעבוד את השדות‬ ‫בזמן שמישהו צייר אותך למען הדורות הבאים.‬
‫אבל ככל שהעולם שלנו נעשה מודרני יותר‬ ‫ומלא בפלסטיק, מתכת וכאלה,‬
‫אופי העבודה השתנה.‬
‫כיום העבודות גרועות אפילו יותר,‬
‫מה שתורם לתחושה הולכת וגוברת‬ ‫של חוסר תקווה.‬
‫בני אדם צריכים לעבוד הרבה, לא?‬
‫האם עבודה יכולה להיות באמת מתגמלת?‬
‫כן, אני חושבת שכן.‬
‫מה, אפילו בשבילו?‬
‫הוא רק מחזיק מקל כל היום.‬ ‫אין סיכוי שזה מתגמל‬
‫או בעל משמעות.‬
‫אין בזה שום מיומנות.‬
‫לא נצטרך אפילו מכונה שתחליף אותו.‬ ‫רק תושבת ומעמד.‬
‫אין מצב שזה מספק אפילו טיפה.‬
‫הוא אוחז את המקל‬ ‫יותר מאשר את האנשים שיקרים לליבו.‬
‫אם חושבים על הדברים שהוא פספס‬
‫רק כי הוא החזיק‬ ‫את המקל המזוין הזה כמו עבד.‬
‫זה זמן שהוא לא יקבל בחזרה.‬
‫הוא בזבז את חייו.‬
‫- לזכרו של פיל האהוב -‬
‫מאוד מהדהד כאן, נכון?‬
‫פיל היה שונא את זה.‬
‫נכון, איאן?‬
‫אתה הבא בתור.‬
‫נוכל לקבל דקה להקלטת קולות אווירה, בבקשה?‬
‫לפעמים יש תחושה שהחיים עצמם הם נטל נוראי‬
‫שאין מנוס ממנו.‬
‫אבל למרבה המזל, העזרה בהישג יד.‬
‫לכן באתי לביקור‬ ‫בפלטפורמת הסטרימינג המובילה "סטרימברי",‬
‫כדי לראות איך הם עוזרים להסיח‬ ‫את דעת הצופים מהסבל חסר התחתית של הקיום.‬
‫- תוכן פרסומי -‬
‫כאן בסטרימברי,‬
‫אנחנו שמחים לספק למשתמשים שלנו בידור‬ ‫שפונה אליהם ברמה האישית של הצרכים שלהם.‬
‫- ג'קי פלינק‬ ‫קיסרית תוכן, סטרימברי -‬
‫לא רק כצרכנים, אלא גם כיונקים.‬
‫אנחנו עוקבים אחר מצבם הרגשי‬ ‫של הצופים שלנו מסביב לשעון, וגילינו‬
‫שרובם נעולים במצב של חוסר אונים קיומי.‬
‫ואני מניחה שאתם רוצים לתקן זאת?‬
‫כן, לכן השקנו חבילת תוכניות‬
‫שמיועדת לצופים שאיבדו כל תקווה.‬
‫שזה 116 אחוז מהם.‬
‫התוכניות אלה מקובצות יחד לז'אנרים‬
‫שעוזרים לצופים מיואשים לאתר תוכן‬
‫שבאמת פונה למצב הרוח שלהם.‬
‫כרגע אנחנו רואים צמיחה‬
‫בקטגוריה ששמה "עומדים על אדן החלון עכשיו".‬
‫ומהי?‬
‫אלה תוכניות שמיועדות לצופים‬ ‫שעומדים על אדן החלון עכשיו.‬
‫שבדרך כלל צופים בטלפון שלהם.‬
‫כמובן שאנחנו לא רוצים שהם יקפצו.‬ ‫זה ישפיע לרעה על שביעות רצונם מהתכנים.‬
‫ומה בקשר לקטנטנים? יש לכם משהו בשבילם?‬
‫כן, למען האמת, אחת התוכניות החדשות שלנו‬ ‫מיועדת לילדים שעומדים על אדני חלונות.‬
‫וואו! ואני חושבת שיש לנו‬ ‫קדימון בלעדי של התוכנית הזאת עכשיו.‬
‫- בינקו אומר‬ ‫"אל תקפוץ!" -‬
‫היי, אדוני! אל תקפוץ!‬
‫למה לא?‬
‫טוב...‬
‫"לפעמים אתה מרגיש‬ ‫כאילו שאבדה לך דרכך‬
‫"אבל אם תקפוץ‬ ‫יצטרכו לגרד אותך מהמדרכה‬
‫"ואם לומר בפשטות:‬ ‫אתה תתפגר‬
‫"תן לי למנות סיבות‬ ‫למה על החיים לא כדאי לוותר"‬
‫בסדר.‬
‫"אתה תפספס את הטבע‬ ‫על כל יופיו המפעים‬
‫"כמו כלבלבים וחתלתולים‬ ‫ואור שמש ורעמים‬
‫"ההורים שלך יתגעגעו אליך‬ ‫ויתמלאו בעוגמה‬
‫"אם תקפוץ ותהפוך‬ ‫לעיסה על האדמה‬
‫"הקפיצה היא סופית‬
‫"ואין דרך חזרה‬
‫"רוב אלה שקופצים‬ ‫מתחרטים מרה"‬
‫הוא צודק!‬
‫"כדי להשאיר מורשת מפוארת‬
‫"תמשיך לחיות‬
‫"זה עדיף על להשאיר שקע‬
‫"וכתם שצריך לנקות"‬
‫בסדר.‬
‫"שכנעת אותי"‬ ‫-יש!‬
‫"החיים באמת שווים זאת‬
‫"אני לא רוצה למות‬
‫"תיזהר כשאתה חוזר‬ ‫אתה לא רוצה להחליק"‬
‫אופס.‬
‫"טוב, מאוחר מדי‬ ‫להתראות"‬
‫תודה, ג'קי. זה היה ממש מאיר עיניים,‬
‫וסטרימברי עושה רושם פנטסטי.‬
‫תודה.‬ ‫-תודה.‬
‫מעולה.‬
‫נהדר.‬ ‫-תודה.‬
‫כן.‬
‫ועוד בהמשך...‬
‫האם מחשבים יקודדו מחדש את משמעות החיים?‬
‫האם נוכל פעם להעלות את נשמותינו למחשב?‬
‫אני מביטה מקרוב בשיבוט.‬
‫אם אתה משבט תאומים,‬
‫אתה מקבל שני עותקים של אחד מהם‬
‫או עותק אחד של שניהם?‬
‫בריאן קוקס נותן השקפה מדעית על הרקיע.‬
‫זה לא בזבוז אנרגיה‬ ‫להשאיר את הכוכבים דולקים בלילה?‬
‫לא.‬
‫אבל קודם, זה הזמן לחשוב על גורלנו‬ ‫ביקום חסר רחמים ואלוהים.‬
‫עם מותו של אלוהים‬ ‫והפופולריות העצומה של הייאוש הקיומי,‬
‫התקבלה תחושה שהאנושות נותרה לבדה ביקום.‬
‫חזרנו לנקודת ההתחלה,‬
‫בוהים בשמי הלילה ותוהים איך הם הגיעו לשם.‬
‫כדי לגלות, נצטרך לפתוח מחדש‬ ‫את תיק החקירה הגדול ביותר בכל הזמנים.‬
‫- הפרק האחרון‬ ‫תקווה חדשה -‬
‫התנ"ך טען שהיקום הוא יצירתו של האל.‬
‫אבל אחרי שהתברר לנו שזה שקר,‬
‫היינו צריכים לחשוב‬ ‫על תאוריה בלתי סבירה חדשה.‬
‫ה-5 באוקטובר, 1923.‬
‫אסטרונום בשם אדווין האבל,‬ ‫עומד לחשוף תגלית מדהימה.‬
‫בשעה שהביט בטלסקופ שלו,‬ ‫הוא הפך לאדם הראשון‬
‫שצפה בכוכב משתנה קפאידי‬ ‫בגלקסיה מעבר לגלקסיה שלנו.‬
‫האבל מיהר הביתה כדי לספר לאשתו גרייס,‬ ‫שתמכה בו בנאמנות לכל אורך הקריירה שלו.‬
‫"עשיתי זאת!" הוא צעק.‬ ‫אבל בקול שלו ולא בשלי.‬
‫"שיניתי באופן בסיסי את תפיסת היקום שלנו."‬
‫"יקירי, זה נפלא." היא ענתה.‬
‫עיניה נצצו מגאווה, והם התחבקו.‬
‫כשהם התנשקו ברעבתנות,‬ ‫התרגשותם התחלפה בתשוקה,‬
‫והם עברו לחדר השינה‬ ‫כשהם מסירים את בגדיהם בחיפזון.‬
‫בשר נדחק בבשר,‬
‫בעוד הם חקרו זה את גופו של זו‬ ‫בתאוות בשרים.‬
‫יחד, הם התקדמו בהתמדה‬ ‫לקראת קרשנדו של אקסטזה,‬
‫פניהם מתעוותים בעונג.‬
‫ואורגזמה הדדית טלטלה את גופם.‬
‫הם שכבו, כרוכים זה בזרועותיו של זו,‬
‫מותשים אך קורנים‬ ‫בזוהר החם של האיחוד ביניהם.‬
‫ואז האבל ניגב את הקטע הרטוב‬ ‫עם הגופייה שלו.‬
‫התגלית של האבל סללה את הדרך‬ ‫לתאוריה פורצת דרך‬
‫על האופן שבו נוצר היקום שלנו,‬
‫תאוריה שמסעירה חנונים עד היום.‬
‫למה אנשים אומרים שהיקום נוצר מהנפץ גדול?‬
‫את בטח מתכוונת למפץ הגדול.‬
‫נפץ גדול שהתפוצץ?‬
‫רק מפץ גדול, בלי נפץ.‬
‫האם מישהו אי פעם לקח אחריות על המפץ הגדול?‬
‫זה פשוט קרה.‬
‫אז לא התקרבנו למציאת הפושע.‬
‫המפץ הגדול הוא תאוריה,‬
‫וכמו כל התיאוריות, אף אחד לא מבין אותה.‬
‫ואם מישהו מתקרב מדי למציאת הפתרון,‬ ‫הוא נרצח על ידי ה-CIA.‬
‫אבל אם זה אכן קרה,‬
‫המפץ הגדול מילא את היקום בחומר.‬
‫זה אטום.‬
‫הוא כל כך קטן,‬
‫שאתם בטח לא יכולים לראותו,‬ ‫אפילו אם אתם צופים במסך 4K.‬
‫למעשה, הוא כל כך קטן,‬
‫שרוב הסיכויים שהפלתי אותו‬ ‫לפני שהתחלנו לצלם.‬
‫אתם, אני וכל דבר מסביבנו עשויים מהם,‬
‫חוץ מהמעיל הזה שהוא 100 אחוז קשמיר.‬
‫מה הטעם באטומים?‬
‫אנחנו באמת זקוקים להם‬ ‫או שנוכל להסתדר בלעדיהם?‬
‫אנחנו באמת זקוקים להם‬ ‫כי אנחנו עשויים מאטומים.‬
‫כל דבר בעולם עשוי מאטומים,‬ ‫אז בלעדיהם, לא היינו כאן.‬
‫האם העיניים עשויות מאטומים?‬
‫כן.‬
‫כי חבר שלי, פול, עשה פעם קטמין,‬
‫והוא אמר שהוא התחיל לספור‬ ‫את כל האטומים בעיניו.‬
‫ואז הוא ניסה לאכול מגבת,‬ ‫והתאשפז בבית חולים.‬
‫בסדר.‬
‫הרגליים שלי עשויות מאטומים?‬ ‫-כן.‬
‫אני יכול לחסוך לך את הטרחה בכך ש...‬
‫כל מה שאת אומרת, כל דבר עשוי מאטומים.‬ ‫-ממש הכול?‬
‫גם מחשבות?‬
‫ובכן, לא, מחשבות הן...‬
‫אז בבקשה.‬ ‫-בסדר.‬
‫אבל מחשבות... בסדר.‬
‫אולי אתם חושבים שאין דבר קטן יותר מאטומים,‬ ‫אבל כרגיל, אתם טועים.‬
‫באופן לא ייאמן, האטומים עצמם עשויים‬ ‫מחלקיקים תת-אטומיים קטנים עוד יותר.‬
‫מדענים השקיעו עשרות שנים בניסיון להסביר‬
‫למה הם מעניינים, אך ללא הצלחה.‬
‫אולי זו הסיבה‬ ‫שעמוק מתחת לאדמה סמוך לז'נבה,‬
‫בנו מכונה ענקית‬ ‫שנקראת "מפליץ החלקיקים הגדול".‬
‫הוא מרסק חלקיקים תת-אטומיים ביחד,‬
‫במטרה לשחזר את תנאי המפץ הגדול.‬
‫ואני נכנסת לתוכו ברגעים אלה ממש,‬ ‫כשאני חובשת קסדה,‬
‫למקרה שייפול עליי פרוטון.‬
‫אז זה "מפיץ החלקיקים הגדול".‬
‫האם אני צודקת בכך שהוא עשוי להוכיח‬
‫את קיומן של הצ'אקרות בגוף האדם?‬
‫לא.‬
‫אתה לא מתעניין בצ'אקרות?‬
‫לא. בדיוק כמו‬ ‫שאני לא מתעניין ברוחות רפאים.‬
‫אבל דודה שלי קרול‬ ‫יכולה לחוש בצ'אקרות בגוף של מישהו,‬
‫והיא לא צריכה שום מכונה.‬
‫המכונה הזו עלולה להתפוצץ בכל רגע, לא?‬ ‫-לא.‬
‫באיזו מהירות נעים הפרוטונים בדבר הזה?‬
‫99.999999 אחוז ממהירות האור.‬
‫חוש הריח שלך מהיר יותר, נכון?‬ ‫-לא.‬
‫אז איך זה שאם מישהו מטגן בייקון,‬ ‫ואתה נכנס למטבח,‬
‫אתה מריח את זה מיד לפני שבכלל ראית אותו?‬
‫ניסיתם פעם להכניס למכונה הזאת בייקון?‬
‫לא.‬ ‫-כדאי לכם לנסות.‬
‫אולי יצא לכם בייקון קוונטי.‬ ‫-זה יהיה מעניין יותר?‬
‫קצת.‬
‫למה שזה יהיה מעניין יותר? כי מה שזה...‬
‫אני מנסה נואשות לעזור לכם כאן.‬
‫אני מנסה להפוך את זה‬ ‫אפילו טיפה יותר מעניין ממה שזה.‬
‫אבל מה שהמאיץ הזה עשה,‬ ‫היה לזהות משהו שנקרא "חלקיק היגס".‬
‫בלי חלקיק היגס,‬
‫את, אני וכל שאר הדברים‬ ‫שאנחנו מכירים ביקום,‬
‫אף אחד מהדברים האלה לא היה קיים.‬
‫ב-2012, הגאונים ב-CERN גילו משהו מדהים,‬
‫ה"בוזום היגס".‬
‫לאור חשיבותו בהסבר היווצרות היקום שלנו,‬
‫לפעמים קוראים לבוזום היגס "החלקיק האלוהי".‬
‫אבל אפשר גם לקרוא לו "חלקיק אללה",‬
‫כי לא ניתן להראות לכם תמונות שלו.‬
‫המדען בעל המוניטין שאיתו שוחחתי זה עתה‬
‫טען שזו התגלית המדעית הגדולה ביותר בחייו.‬
‫לדעתי זו התגלית המדעית הגדולה ביותר בחיי.‬
‫ושהיא בשורה אחת עם‬ ‫התגליות המדעיות החשובות ביותר בכל הזמנים.‬
‫והיא בשורה אחת עם‬ ‫התגליות המדעיות החשובות ביותר בכל הזמנים.‬
‫בוזון היגס יכול להחזיר את הזמן לאחור?‬
‫לא.‬
‫הוא יכול להודיע מתי תתחולל רעידת אדמה?‬
‫לא.‬
‫הוא יכול לעשות אוכל חריף יותר?‬ ‫-זה רק חלקיק.‬
‫זה כמו לומר, "האם אלקטרון יודע‬ ‫מתי תתחולל רעידת אדמה?"‬
‫הוא יודע?‬ ‫-לא.‬
‫חלקיקים תת-אטומיים,‬ ‫הדברים הכי קטנים שקיימים,‬
‫יכולים להתקיים בו זמנית‬ ‫בשני מצבים שונים בו זמנית.‬
‫בדיוק כמו ליאם המסוורת', שהוא סקסי ומשעמם.‬
‫במילים אחרות, המדע מתקיים‬ ‫בדרכים מסתוריות בדיוק כמו אלוהים,‬
‫וזה מביך כי המדענים‬ ‫החליטו שאלוהים לא קיים.‬
‫אז הם המציאו סוג חדש לגמרי של מדע,‬
‫מדע הדברים שהם חסרי היגיון מבחינה מדעית.‬
‫וכדי שזה יישמע רשמי, הם נתנו לזה שם חכם.‬
‫מה זה מקפיזיקת קוונטום?‬
‫פיזיקת הקוונטים היא...‬
‫מכניקת הקוונטים היא התאוריה‬ ‫הכי מוצלחת לאופן שבו העולם עובד.‬
‫היא מתארת כל דבר שהבחנו בו‬
‫מלבד כוח הכבידה.‬
‫האם מראות עובדות על פיזיקת הקוונטים?‬
‫עובדות?‬ ‫-כן.‬
‫כלומר...?‬
‫לפי פיזיקת הקוונטים,‬ ‫מראות לא אמורות לעבוד. הן נס.‬
‫זה לא מדויק.‬
‫תיאוריית הקוונטים מוכיחה‬ ‫שיש אינסוף יקומים מקבילים,‬
‫כמו בסרטי מארוול, לא?‬
‫זו פרשנות אחת של התאוריה.‬
‫כמה אינספור יקומים מקבילים יש?‬
‫אם יש מספר אינסופי של יקומים מקבלים,‬
‫אז המספר של היקומים המקבילים הוא אינסופי.‬
‫אתה מבין, לדעתי יש שניים.‬
‫שלנו וזה שבמראות.‬
‫מראות הן חלונות ליקומים אחרים, נכון?‬
‫לא.‬ ‫-חבר שלי, פול, אומר‬
‫שהן עובדות על כוח קוונטי‬
‫ולכן אפשר לראות בהן ממד חלופי,‬
‫שבו הכול דומה לזה שבעולם שלנו, אבל הפוך.‬
‫מה פול עושה?‬
‫הוא עבד במפעל לכדורי טניס,‬ ‫שבו הוא היה צריך לתפוס את כדורי הטניס,‬
‫אבל הוא פוטר ועכשיו הוא מובטל.‬
‫סליחה, אני מבזבזת את זמנך?‬
‫כן.‬
‫עד סוף המאה ה-20,‬
‫המדע ניסה להתעלות על הדת‬
‫על ידי הסברת הבריאה,‬ ‫תוך שהוא פורם את מרקם הקיום,‬
‫וגילוי החלקיק האלוהי.‬
‫לקסם הבא שלו,‬
‫הוא ניסה לחקות את האל בעצמו‬
‫על ידי יצירת חיים.‬
‫הדבר הראשון שאי פעם שובט הייתה דולי הכבשה,‬
‫בתה של דולי, הכבשה השנייה.‬
‫דולי הפכה לכבשה הכי מפורסמת בהיסטוריה,‬
‫אבל לשם ההגינות, זה רף נמוך.‬
‫כמובן ששיבוט מעלה שאלות מביכות‬ ‫על תחושת הזהות שלנו.‬
‫אם יעתיקו אותי,‬
‫האם אני עדיין ייחודית?‬
‫או שהשיבוט שלי יהיה יותר ייחודי‬
‫כי הוא שיבוט, שזה מגניב יותר?‬
‫מה הופך אותי לאותי ואתכם לאתכם‬
‫ואותנו לאותנו ואת אנחנו לאנחנו?‬
‫אבל סביר יותר שלא יחליפו אותנו בשיבוטים,‬
‫אלא שיחליפו אותנו‬ ‫במשהו אחר שיצרנו, מחשבים,‬
‫שהופכים להיות כל כך חכמים,‬ ‫עד שיום אחד אולי יהיו חכמים יותר מאדוניהם.‬
‫האם מחשב יהיה פעם מספיק חכם לשחק שחמט?‬
‫מחשבים כבר מספיק חכמים לשחק שחמט.‬
‫באמת? אנחנו מדברים על שחמט.‬
‫כן. כבר לפני שנים,‬ ‫מחשבים ניצחו בני אדם בשחמט.‬
‫אבל הם יודעים מה כל הכלים עושים?‬ ‫אפילו הסוסים הקטנים?‬
‫כן.‬
‫אבל הסוסים זזים בכיוונים אקראיים.‬
‫אין לזה שום דפוס.‬ ‫-לא, יש. הם פשוט זזים...‬
‫שניים בכיוון אחד ואחד בכיוון השני, אז...‬
‫נכון. המחשבים פתרו את זה בשבילנו?‬
‫מחשבים לא מסתפקים‬ ‫רק ביכולתם לשחק שחמט, והם גם משתפרים‬
‫בחיקוי עיסוקים אחרים,‬ ‫יותר אנושיים, פחות דמויי שחמט.‬
‫אחת הדוגמאות הראשונות לבינה מלאכותית‬ ‫הייתה תוכנה בשם "אלייזה",‬
‫שנקראה ככה מסיבה כלשהי.‬
‫אלייזה דימתה פסיכיאטר.‬
‫הוא הייתה שואלת איך אתם מרגישים‬ ‫ומגיבה לתשובתכם.‬
‫אבל זה היה בסיסי.‬ ‫היא לא עשתה כל מה שפסיכיאטר עושה,‬
‫כמו ללכת מסביב לשולחן, לגבות מחיר מופקע,‬ ‫לנהל רומן עם המזכירה, לבשל חביתה או לעשות...‬
‫כיום, הבינה המלאכותית נמצאת בכל מקום‬ ‫והיא מקיפה אותנו, בבתים שלנו ובידיים שלנו‬
‫עם עוזרים דיגיטליים כמו סירי...‬ ‫-שלום.‬
‫...אלכסה, וזה של גוגל שאף אחד לא זוכר.‬
‫ברצינות, אפשר גם לקרוא לו קאת'ברט.‬
‫אבל כשאנשים מדברים על AI,‬
‫רובם חושבים על צ'טבוטים‬ ‫של בינה מלאכותית יוצרת כמו זה,‬
‫ChatGPT, שהוא כל כך טוב בחיקוי בני אדם,‬
‫שאנחנו יכולים כבר להרוג את עצמנו.‬ ‫או לפחות, זה מה שהוא אמר לי עכשיו.‬
‫אנשים חוששים מאוד מבינה מלאכותית.‬
‫מה איתך?‬
‫כלומר, אם אני חושש מ...?‬
‫לא, התכוונתי, הם צריכים לחשוש ממך?‬
‫אני מקווה שלא.‬
‫זאת אומרת... אנשים חוששים מבינה מלאכותית‬
‫כי הם חושבים שאולי יום אחד‬ ‫היא תחליף אותנו, בני האדם.‬
‫אני בן אדם. למה הם צריכים לחשוש ממני?‬
‫לא, האות "U".‬
‫כולן תנועות, נכון? U, I, A.‬
‫מה מסמן ה-U ב-AI?‬
‫אין U ב-AI.‬
‫אז זה סוד? המחשב הסתיר את זה?‬
‫אני יותר ממכונה או אדם,‬
‫יותר משילוב של השניים.‬
‫כמובן שבני אדם לא עומדים להישחט‬ ‫על ידי הרובוטים המבעיתים של מדע בדיוני.‬
‫מי שיטבחו אותנו‬ ‫יהיו הרובוטים המבעיתים בחיים האמיתיים.‬
‫עכשיו כשבני האדם עומדים על בלימה בקצה צוק,‬
‫מציצים לתוך תהום ללא תחתית‬
‫ותוהים אם יש חלל מתחתיה,‬
‫השאלה על מטרת החיים‬ ‫נראית בוערת יותר מאי פעם.‬
‫ואפילו המומחים מבולבלים.‬
‫האם יש טעם בקיום האנושי?‬
‫ואם כן, מהו?‬
‫וכשאתה עונה, תזכור שאם התשובה ארוכה מדי,‬
‫נצטרך לשלב סרטוני חיות מצחיקים‬ ‫על חלק מהמסך,‬
‫כדי שהצופים לא ישתעממו.‬
‫אנחנו רוצים שלחיינו תהיה משמעות.‬
‫והשאלה היא‬
‫האם המשמעות הזאת‬
‫היא משהו שאנחנו יוצרים,‬
‫שזה מה שהפילוסוף הגרמני ניטשה היה אומר,‬
‫או האם משמעות היא משהו שאנחנו מגלים בעולם?‬
‫אולי המשמעות הזאת נוצרת על ידי אלוהים‬
‫או שאולי המשמעות הזאת‬ ‫היא פשוט חלק ממרקם היקום.‬
‫למה לקקי יש קצה מחודד?‬
‫האם זו הצורה שלו כשהוא בתוכנו‬ ‫או שהישבנים שלנו יוצקים אותו בצורה כזאת?‬
‫סליחה, זו שאלה למומחה לקקי.‬
‫למרות שאתה כבר כאן,‬ ‫אז אתה רוצה לענות על זה או...?‬
‫אני לא יודע מספיק על הביולוגיה האנושית‬
‫כדי לתת לך תשובה מדויקת.‬
‫מקובל עליי. כן.‬
‫לאורך האפוס פורץ הדרך הזה‬ ‫שאין ספק שנהניתם ממנו,‬
‫החיפוש שלי אחר משמעות‬ ‫לקח אותי מסביב לעולם,‬
‫ולתוך כמה בניינים, במורד מדרגות‬ ‫ובשלב מסוים לטירה מתנפחת.‬
‫מאקסטזה דתית לעשיית צרכים ניהיליסטית,‬
‫מיצירות ספרות מופתיות‬
‫לציור המזוין הנורא הזה,‬
‫המסע של המין האנושי אחר משמעות‬ ‫מעולם לא פסק.‬
‫ועכשיו, עבודתי כאן הסתיימה.‬
‫אני מקווה שתחשבו שהיא מאירת עיניים.‬
‫עכשיו הגיע הזמן‬ ‫שאגלה את משמעות החיים בעולמות אחרים.‬
‫היו שלום.‬
‫האם סופרים חותמים על הספרים שלהם בסוף‬ ‫כמו כשכותבים מכתב?‬
‫כאילו, "זה 'החטא ועונשו', הסוף,‬ ‫בכבוד רב, דוסטוייבסקי".‬
‫זה נדיר, לדעתי.‬
‫למה לעין האנושית יש עצב‬ ‫שמחבר אותה ישירות לפי הטבעת?‬
‫אין לה.‬
‫יש לה, כי כשמחטטים בישבן,‬ ‫אנחנו פחות או יותר נראים ככה.‬
‫כשהפין נכנס לגברת,‬
‫למה הוא כל הזמן נסוג ואז נכנס שוב פנימה?‬
‫הוא לא יכול פשוט להיכנס,‬ ‫לגמור את העבודה ולצאת?‬
‫האם נשמותינו נוצרו במהלך המפץ הגדול‬ ‫או "הביג באנג"?‬
‫תלוי למה כוונתך ב"נשמותינו".‬ ‫-אתה יודע למה כוונתי ב"נשמותינו".‬
‫חבל שהם מייצרים רק זרע, נכון?‬
‫אם הם היו מייצרים מרק עגבניות,‬ ‫אפשר היה ליהנות מספל מרק טוב במיטה אחר כך.‬
‫האם קשה יותר להיכנס‬ ‫למלכות שמיים מאז ברקזיט?‬
‫אני לא חושב שלברקזיט יש איזשהו קשר‬ ‫למלכות השמיים או לגיהינום לצורך העניין.‬
‫חבר שלי, פול, אומר‬ ‫שאם מסתכלים במראה במשך כשעה,‬
‫אפשר לרמות את התודעה‬ ‫ולחשוב שהיא בתוך האתה האחר שלך‬
‫ושאתה יכול לברוח‬ ‫לפני שהוא תזנק החוצה ותתפוס אותך.‬
‫הוא אמר שהוא הצליח לברוח פעם,‬ ‫אבל שנייה אחרי שהוא התחיל לברוח,‬
‫הביצים שלו נתפסו בידית הדלת‬
‫והוא מצא את עצמו מתגלגל על הרצפה בייסורים‬
‫בזמן שהתודעה שלו צפתה בו מהמראה,‬ ‫והשתינה מצחוק.‬
‫אני לא חושב שהתודעה שלך‬ ‫יכולה להיכנס למראה.‬
‫אני באמת דואגת לפול.‬
‫אני חושבת שהוא פשוט‬ ‫לא מצא את תפקידו בחברה.‬
‫אז אתה בביג באנג גאנג?‬
‫בביג באנג...?‬
‫גאנג. הביג באנג גאנג.‬ ‫-הביג באנג גאנג?‬
‫כולנו בביג באנג גאנג.‬
‫כן?‬ ‫-כן.‬
‫אתה יכול להגיד את זה למצלמה שם, בבקשה?‬
‫כן, אני בביג באנג גאנג.‬ ‫אתם בביג באנג גאנג.‬
‫את בביג באנג גאנג.‬ ‫-כולנו בביג באנג גאנג.‬
‫תרגום כתוביות: שלמה ליברמן‬